இந்த வழக்கில் ஜனார்த்தனரெட்டியின் உதவியாளர் அலிகானுக்கு பெங்களூரு கோர்ட்டு முன்ஜாமீன் வழங்கி இருந்தாலும், அவர் தலைமறைவாக உள்ளார். ஜனார்த்தனரெட்டியை பிடிக்க 4 தனிப்படைகள் அமைக்கப்பட்டுள்ளன. அவர், ஐதராபாத்தில் தலைமறைவாக இருக்கலாம் என்பதால், அங்கு முகாமிட்டு ஒரு தனிப்படை போலீசார் தேடிவருகிறார்கள். அதே நேரத்தில் நேற்று முன்தினம் பெங்களூரு சாளுக்கியா சர்க்கிளில் உள்ள ஜனார்த்தனரெட்டியின் வீட்டில் போலீசார் சோதனை நடத்தி முக்கிய ஆவணங்களை கைப்பற்றி எடுத்துச்சென்றதாக தெரிகிறது. ஆனால் 57 கிலோ தங்க கட்டிகள் எதுவும் கிடைக்கவில்லை. இதனால் போலீசார் ஏமாற்றம் அடைந்தனர்.